సుప్రీం జడ్జి నేతృత్వంలో నియామకంజయ ఆస్పత్రిలో 75 రోజులున్నారుఒక్కసారి కూడా చూడనివ్వలేదుశశికళ మాత్రమే వెళ్లేవారు: పన్నీర్చెన్నై, ఫిబ్రవరి 8 (ఆంధ్రజ్యోతి): ‘‘అమ్మ ఆస్పత్రిలో 75 రోజులున్నారు. ఆ సమయంలో ఎన్నిసార్లు వెళ్లినా ఆమెను చూడనివ్వలేదు. నన్నే కాదు ఏ ఇతర నేతనూ అనుమతించలేదు. కేవలం శశికళ మాత్రమే వెళ్లేవారు’’ అని తమిళనాడు అపద్ధర్మ ముఖ్యమంత్రి పన్నీర్ సెల్వం ఆరోపించారు. జయలలిత మరణంపై ప్రజల్లో అనేక సందేహాలున్నాయని, వాటిని నివృత్తి చేసేందుకు..విచారణ కమిషన్ను ఏర్పాటు చేస్తానని సంచలన ప్రకటన చేశారు. సుప్రీం కోర్టు సిటింగ్ జడ్జిని నేతృత్వంలోని ఆ కమిషన్ ద్వారా నిజానిజాలు బయటకు వస్తాయని అన్నారు. అమ్మ ఆస్పత్రిలో ఉన్న సమయంలో సాయంత్రం ఇంటికి వెళ్తే జయలలితకు ఎలా ఉందని తన భార్యాపిల్లలు అడిగేవారని, వాళ్లకి సమాధానం చెప్పలేక సిగ్గుతో తలవంచుకునేవాణ్ణని ఆవేదన వ్యక్తం చేశారు. వారి ప్రశ్నలను తట్టుకోలేక అమ్మను కలిసి వచ్చానని ఒకసారి అబద్ధం కూడా చెప్పానని వివరించారు. అలాగే మంత్రులు, ఎమ్మెల్యేలు కూడా జయలలిత ఆరోగ్యం గురించి అడిగినప్పుడు ఏం చెప్పాలో అర్థం కాని స్థితిలో ఉండేవాడిని వాపోయారు. శశికళ కాకుండా జయను ఆస్పత్రిలో ఇంకెవరైనా కలిశారా అన్న ప్రశ్నకు కేవలం గవర్నర్ మాత్రమే ఒకటి రెండుసార్లు జయలలిత ఉన్నవార్డులోకి వెళ్లారని చెప్పారు.
supreem jadji netrutvamlo niyamakanjaya aaspatrilo 75 rojulunnaruokksara kuudaa chudanivvaledushashikala matrame vellevaaru: panneerchennai, fibravari 8 (aandhrajyoti): ‘‘amma aaspatrilo 75 rojulunnaru. aa samayamlo ennisaarlu vellina aamenu chudanivvaledu. nanne kaadu e itara netanuu anumatinchaledu. kevalam sasikala matrame vellevaaru’’ ani tamilanadu apaddharma mukhyamantri pannir selvam aaropinchaaru. jayalalita maranampai prajallo aneka sandehaalunnaayani, vaatini nivrutti chesenduku..vichaarana kamishannu erpaatu chestaanani sanchalana prakatana chesaru. supreem kortu sitting jadjini netrutvamloni aa kamishan dwara nijaanijaalu bayataku vastaayani annaru. amma aaspatrilo unna samayamlo saayantram intiki velte jayalalitaku ela undani tana bhaaryaapillalu adigevaarani, vaallaki samadhanam cheppaleka siggutho talavanchukunevaannani aavedana vyaktam chesaru. vaari prasnalanu tattukoleka ammanu kalisi vachanani okasari abaddham kuudaa cheppaanani vivarinchaaru. alaage mantrulu, emmelyelu kuudaa jayalalita aarogyam gurinchi adiginappudu yem cheppalo artham kaani sthitilo undevaadini vaapoyaaru. sasikala kakunda jayanu aaspatrilo inkevarainaa kalisara anna prasnaku kevalam gavarnar matrame okati rendusaarlu jayalalita unnavaarduloki vellaarani cheppaaru.